ऑस्ट्रेलियन ओपन : रिकार्ड इनामी के साथ सबसे अमीर ग्रैंड स्लैम  
वर्ष के पहले ग्रैंड स्लैम ऑस्ट्रेलियन ओपन में महिला एवं पुरुष चैम्पियनों को रिकार्ड इनामी राशि दी जाएगी। इस घोषणा के साथ ऑस्ट्रेलियन ओपन सबसे अमीर ग्रैंड स्लैम आयोजन हो गया है।
वर्ष के पहले ग्रैंड स्लैम ऑस्ट्रेलियन ओपन में महिला एवं पुरुष चैम्पियनों को रिकार्ड इनामी राशि दी जाएगी। इस घोषणा के साथ ऑस्ट्रेलियन ओपन सबसे अमीर ग्रैंड स्लैम आयोजन हो गया है।  ऑस्ट्रेलियन ओपन के आयोजकों ने मंगलवार को कहा कि एकल खिताब जीतने वाले महिला एवं पुरुष खिलाड़ियों को 23-23 लाख डॉलर दिए जाएंगे। 16 से 29 जनवरी के बीच होने वाले इस टूर्नामेंट में इस वर्ष कुल 2.6 करोड़ डॉलर पुरस्कार राशि के तौर पर वितरित किए जाएंगे।  आयोजकों ने इस वर्ष विमेन लिजेंड्स स्पर्धा का भी आयोजन कराने का फैसला किया है। इसमें तीन बार की ऑस्ट्रेलियन ओपन चैम्पियन मार्टिना हिंगिस खेलती नजर आएंगी। साथ ही साथ मार्गरेट कोर्ट एरेना पर हॉक आई तकनीक का उपयोग किया जाएगा।